Transiting planets and planetesimals small telescope

Den Transiting planets and planetesimals small telescope och ënner dem Akronym TRAPPIST bekannt, ass e Projet vun der Universitéit vu Léck dee sech mat der Erkennung a Charakteriséierung vu Planéite baussent eisem Sonnesytem, a mam Studium vu Koméiten an anere klenge Kierper an eisem Sonnesystem befaasst.

De Projet gëtt vun der Aarbechtsgrupp Origins in Cosmology and Astrophysics am Universitéitsdepartement fir Astrophysik, Geophysik an Oceanographie bedriwwen a gëtt dobäi gréisstendeels vum Fonds de la Recherche Scientifique (FRS-FNRS) ënnerstëtzt.

Fir seng Aarbecht ze maache benotzt en zwéi robotiséiert 60 cm Teleskopen an zwar:

Den Transiting planets and planetesimals small telescope-South am La-Silla-Observatoire vum Europäesche Südobservatoire am Chile, deen zanter 2010 operationell ass, an den 
Transiting planets and planetesimals small telescope-North am Observatoire vun Oukaïmeden am Marokko, deen de 6. Oktober 2016 ageweit gouf

Um Spaweck
 TRAPPIST Websäit
 Websäit am Detail iwwer den TRAPPIST-North
 Websäit am Detail iwwer den TRAPPIST-South

Kategorie:Teleskopen